ভালো নেই খালেদা জিয়া! “প্রার্থনা করুন,” অনুরোধ ছেলে তারেকের

ওয়েব ডেস্ক: দিন দিন জটিল হচ্ছে শারীরিক অবস্থা (Health Condition), উদ্বেগ বাড়ছে বাংলাদেশের (Bangladesh) প্রাক্তন প্রধানমন্ত্রী ও বিএনপির চেয়ারপারসন খালেদা জিয়াকে (Khaleda Zia) ঘিরে। বর্তমানে ঢাকার এভারকেয়ার হাসপাতালে চিকিৎসাধীন রয়েছেন তিনি। শনিবার রাতে সেই হাসপাতালের চিকিৎসকরা জানিয়েছেন, তাঁর শারীরিক অবস্থার কোনও উন্নতি হয়নি।

এদিন চিকিৎসক জানিয়েছেন, হাসপাতালে ভর্তি হওয়ার পর থেকে খালেদা জিয়ার অবস্থার আরও অবনতি হয়। প্রথমে কেবিন থেকে তাঁকে স্থানান্তর করা হয় করোনারি কেয়ার ইউনিটে, এরপর তাঁকে ক্রিটিক্যাল কেয়ার ইউনিটে ভর্তি করা হয়। চিকিৎসকরা সর্বোচ্চ চেষ্টা চালালেও পরিস্থিতি স্থিতিশীল নয় বলে মন্তব্য করেন হাসপাতালের চিকিৎসকরা।

আরও পড়ুন: ওসমান হাদির হত্যাকারীরা ভারতে পালিয়েছে! দাবি ঢাকা পুলিশের

এদিন খালেদা জিয়াকে দেখতে হাসপাতালে যান বিএনপির ভারপ্রাপ্ত চেয়ারম্যান তাঁর পুত্র তারেক রহমান (Tarique Rahman) ও পুত্রবধূ জোবাইদা রহমান। পরিবার ও দলীয় সূত্রে জানা যায়, খালেদা জিয়ার চিকিৎসা যেন কোনওভাবেই ব্যাহত না হয়, সেজন্য হাসপাতালের সামনে অযথা ভিড় না করতে বিএনপি নেতা-কর্মীদের প্রতি আহ্বান জানিয়েছেন তারেক রহমান। সেই সঙ্গে দেশবাসীর কাছে তাঁর দ্রুত আরোগ্য কামনায় দোয়া প্রার্থনারও অনুরোধ জানান তিনি।

উল্লেখ্য, দীর্ঘদিন ধরেই বিভিন্ন শারীরিক জটিলতায় ভুগছেন অশীতিপর এই নেত্রী। তাঁর উন্নত চিকিৎসার জন্য লন্ডনে নেওয়ার পরিকল্পনা করা হয়েছিল। কাতার এয়ারওয়েজের পক্ষ থেকে এয়ার অ্যাম্বুলেন্সের প্রস্তুতিও নেওয়া হয়। কিন্তু শারীরিক অবস্থার অবনতি হওয়ায় আপাতত সেই উদ্যোগ স্থগিত রাখা হয়েছে।