শেখ হাসিনা হতাশ, রাজনীতিতে ফিরবেন না, বললেন তাঁর পুত্র

ঢাকা:  দেশ ছেড়ে এখন ভারতে (India) রয়েছেন বাংলাদেশের (Bangladesh) সদ্য প্রাক্তন প্রধানমন্ত্রী শেখ হাসিনা (Sheikh Hasina)। গত জানুয়ারিতে নির্বাচনে জিতে ক্ষমতায় এসে মাত্র কয়েক মাসের মাথায় পদত্যাগ করতে হল তাঁকে। বাংলাদেশের ক্ষমতা এখন সেনাবাহিনীর হাতে। এই প্রেক্ষিতে শেখ হাসিনার পরবর্তী পদক্ষেপ কী হবে তার দিকে তাকিয়ে সবাই। সেই সময় শেখ হাসিনার পুত্র সজীব ওয়াজেদ জয় আন্তর্জাতিক সংবাদমাধ্যমকে বলেন, তাঁর মা রাজনীতিতে ফিরবেন না। তিনি হতাশ।

বিএনপি নেত্রী খালেদা জিয়া এই পরিস্থিতিতে দেশবাসীকে শান্ত থাকতে অনুরোধ করেন। এদিন রাতেই বৈষম্য বিরোধী ছাত্ররা জাতীয় সরকারের রূপরেখা ঘোষণা করবেন বলে জানিয়েছেন। ছাত্র-শিক্ষক প্রতিনিধিদের সঙ্গে আলোচনায় বসবেন দেশের সেনা প্রধান ওয়াকার উজ-জামান। এদিকে প্রধানমন্ত্রীর বাসভবনের পর বাংলাদেশের সংসদ ভবনেও ঢুকে পড়েছেন জনতা। সেখানে লুটের অভিযোগ উঠেছে। এমনকী দেশের প্রধান বিচারপতির বাড়িতেও পাঁচিল টপকে ঢুকে পড়েন আন্দোলনকারীরা।